CELEX: 32017D0339
Language: da
Date: 2016-12-14 00:00:00
Title: Europa-Parlamentets og Rådets afgørelse (EU) 2017/339 af 14. december 2016 om mobilisering af margenen til uforudsete udgifter i 2016

28.2.2017   
            
            
               DA
            
            
               Den Europæiske Unions Tidende
            
            
               L 50/47
            
         EUROPA-PARLAMENTETS OG RÅDETS AFGØRELSE (EU) 2017/339
   af 14. december 2016
   om mobilisering af margenen til uforudsete udgifter i 2016
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, samarbejde på budgetområdet og forsvarlig økonomisk forvaltning (1), særlig punkt 14, andet afsnit,
   under henvisning til forslag fra Europa-Kommissionen og
   ud fra følgende betragtninger:
   
               (1)
            
            
               Ifølge artikel 13 i Rådets forordning (EU, Euratom) nr. 1311/2013 (2) er der fastsat en margen til uforudsete udgifter på op til 0,03 % af Unionens bruttonationalindkomst.
            
         
               (2)
            
            
               Kommissionen har i henhold til artikel 6 i nævnte forordning beregnet det absolutte beløb for margenen til uforudsete udgifter i 2016 (3).
            
         
               (3)
            
            
               Efter at have undersøgt alle andre finansielle muligheder for at reagere på de uforudsete omstændigheder under lofterne for forpligtelser for 2016 inden for udgiftsområde 3 (Sikkerhed og medborgerskab) i den flerårige finansielle ramme og efter at have mobiliseret det samlede beløb på 1 530 mio. EUR i fleksibilitetsinstrumentet, der er til rådighed i 2016, forekommer det nødvendigt at mobilisere margenen til uforudsete udgifter for at imødekomme behovene fra migrations-, flygtninge- og sikkerhedskrisen ved at øge forpligtelsesbevillingerne i Den Europæiske Unions almindelige budget for regnskabsåret 2016 ud over loftet for forpligtelser for udgiftsområde 3.
            
         
               (4)
            
            
               I betragtning af denne meget specielle situation er betingelsen vedrørende en sidste udvej i artikel 13, stk. 1, i forordning (EU, Euratom) nr. 1311/2013 opfyldt —
            
         VEDTAGET DENNE AFGØRELSE:
   Artikel 1
   For Den Europæiske Unions almindelige budget for regnskabsåret 2016 tages margenen til uforudsete udgifter i anvendelse for at afsætte 240,1 mio. EUR i forpligtelsesbevillinger ud over loftet for forpligtelser under udgiftsområde 3 i den flerårige finansielle ramme.
   Artikel 2
   Det i artikel 1 nævnte beløb på 240,1 mio. EUR i forpligtelsesbevillinger udlignes i fuldt omfang med margenen under loftet for forpligtelser under udgiftsområde 5 (Administration) i den flerårige finansielle ramme for regnskabsåret 2016.
   Artikel 3
   Denne afgørelse offentliggøres i Den Europæiske Unions Tidende.
   
      Udfærdiget i Strasbourg, den 14. december 2016.
      
         
            På Europa-Parlamentets vegne
         
         M. SCHULZ
         
            Formand
         
      
      
         
            På Rådets vegne
         
         I. KORČOK
         
            Formand
         
      
   
   
      (1)  EUT C 373 af 20.12.2013, s. 1.
   
      (2)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
   
      (3)  Meddelelse fra Kommissionen til Rådet og Europa-Parlamentet af 22. maj 2015 om teknisk justering af den finansielle ramme for 2016 på grundlag af udviklingen i BNI (COM(2015) 320 final).